  Майя Бывальцева Удмуртиысь тӧрлыкъёс концессионерен ӵош Камбарка ёросын улӥсьёс понна Кам но Буй шуръёс вамен выж вылтӥ дун тырыса потон вакытлы капчиятонъёсъя программа дасяло. Со ёросысь Сарапулэ ужаны, кун юрттӥськетлы но мукетызлы ветлӥсьёслы дунэз кулэстыны кулэ. Удмуртиысь кивалтэтлэн тӧроезлэсь ужзэ быдэсъясь Виктор Савельев верамъя, солэсь азьвыл эскерозы, Камбарка ёросысь кӧня адями солань-талань ветлоз, солы кык толэзь пала кулэ луоз. Нырысь ик кык толэзь ӵоже огъя режимын ужаломы, эскером Камбарка ёросысь кӧня транспорт солань-талань ветлэ. Собере коньдон ласянь дунъет лэсьтомы, милям дунъетмыя Камбарка ёросын улӥсьёслы нимысьтыз картаос сётэмын луозы Виктор СавельевТодэ вайытом, Кам но Буй вамен выжъёс вылтӥ потон понна дун басьтыны кутскозы гудырикошкон шорысен. Со паромен выжон дунлэсь быдӟым уз луы. Кылсярысь, пичи машинаос понна Кам вамен выж вылтӥ потон 250 манет усёз, Буй вамен — 80 манет. Котькуд траснпорт понна нимаз дун луоз. Азьланяз со араз одӥг пол индексациез ортчыны быгатоз. Али выжъёс вылтӥ дунтэк ортчыны луэ на. Камбарка ёросысь выжъёсты куарусён кутсконын усьтыны чакламын. Та сярысь вань иворъёс татын: «Кам но Буй шуръёс вамен выжъёсты лэсьтон» Тегъёс: Мерлык Авто Камбарка Транспорт дунъёснотарифъёс Камваменвыж  